b'\n_START_ARTICLE_\nMygalomorphae\n_START_SECTION_\nEtimologie\n_START_PARAGRAPH_\nDenumirea provine din limba greac\xc4\x83\xc2\xa0: \xce\xbc\xcf\x85\xce\xb3\xce\xb1\xce\xbb\xce\xad\xce\xb7 (mygalei) - \xc8\x99oarece \xc8\x99i \xce\xbc\xce\xbf\xcf\x81\xcf\x86\xce\xae (morph) - aspect, form\xc4\x83, datorit\xc4\x83 faptului c\xc4\x83 ace\xc8\x99ti p\xc4\x83ianjeni sunt p\xc4\x83ro\xc8\x99i asemenea unor \xc8\x99oricei mici.\n_START_SECTION_\nDescriere\n_START_PARAGRAPH_\nAproape toate speciile de Mygalomorphae au opt ochi, cu toate acestea exist\xc4\x83 unele specii cu 3 perechi de ochi (Masteria lewisi). Glande veninoase se afl\xc4\x83 \xc3\xaen \xc3\xaentregime \xc3\xaen cadrul chelicerelor. Chelicerele \xc8\x99i col\xc8\x9bii sunt mari \xc8\x99i puternici. Membrii acestui infraordin pot ucide chiar \xc8\x99i p\xc4\x83s\xc4\x83ri, pe\xc8\x99ti mici, reptilii, roz\xc4\x83toare etc. Cel mai mare p\xc4\x83ianjen din lume este - Theraphosa blondi are o lungime de 30\xc2\xa0cm. Spre deosebire de Araneomorphae, care mor dup\xc4\x83 aproximativ un an, p\xc4\x83ianjeni din infraordinul Mygalomorphae pot tr\xc4\x83i p\xc3\xa2n\xc4\x83 la 25 de ani.\n_START_SECTION_\nVenin\n_START_PARAGRAPH_\nVeninul lor este puternic, paralizeaz\xc4\x83 \xc8\x99i omoar\xc4\x83 imediat prada. Totu\xc8\x99i pu\xc8\x9bine specii sunt periculoase pentru om, cele mai periculose sunt din genurile: Atrax, Hadronyche \xc8\x99i Macrothele (familia Hexathelidae). Personele mu\xc8\x99cate de ace\xc8\x99tia au manifestat oboseal\xc4\x83, paralizarea par\xc8\x9bial\xc4\x83 a mu\xc8\x99chilor, sc\xc4\x83derea presiunii arteriale. \xc3\x8en prezent administrarea serurilor contra veninului permite diminuarea efectelor negative ale mu\xc8\x99c\xc4\x83turilor.\n_START_SECTION_\nR\xc4\x83sp\xc3\xa2ndire\n_START_PARAGRAPH_\nCei mai mul\xc8\x9bi membri ai acestui infraordin locuiesc la tropice \xc8\x99i subtropice, \xc3\xaendeosebi \xc3\xaen p\xc4\x83durile umede. Numai c\xc3\xa2teva specii apar \xc3\xaen Europa: Atypidae, Nemesiidae, Hexathelidae \xc8\x99i Cyrtaucheniidae.'